**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) sagatavots, pamatojoties uz:1. Ministru kabineta 2014.gada 2.jūlija rīkojuma Nr.322 „Par ārkārtējās situācijas izsludināšanu” (prot. Nr.36 70.§) 11.punktu;
2. Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014.gada 2.jūlija rīkojuma Nr.322 „Par ārkārtējās situācijas izsludināšanu” (prot. Nr.36 70.§) (turpmāk – rīkojums Nr.322) 1.punktu, pamatojoties uz Veterinārmedicīnas likuma 32.pantu, likuma “Par ārkārtējo situāciju un izņēmuma stāvokli” 5.panta pirmo daļu un 6.panta pirmās daļas 2.punktu, kā arī ievērojot zemkopības ministra sniegto informāciju par nepieciešamību efektīvi apkarot Āfrikas cūku mēri, no 2014.gada 2.jūlija līdz 2015.gada 1.janvārim rīkojuma Nr.322 1.1.-1.73.apakšpunktos minētajās Latvijas administratīvajās teritorijās ir izsludināta ārkārtēja situācija.Saskaņā ar rīkojuma Nr.322 5.punktu Valsts policijai ir noteikti šādi pienākumi Āfrikas cūku mēra apkarošanai:1) pēc Pārtikas un veterinārā dienesta pieprasījuma izveidot kontrolposteņus un nodrošināt amatpersonu dežūras posteņos uz ceļiem, kas šķērso rīkojuma Nr.322 1.punktā minēto teritoriju;2) iesaistīt amatpersonas Āfrikas cūku mēra apkarošanas pasākumos slimības skartajās novietnēs, ja to īpašnieki nepakļaujas Pārtikas un veterinārā dienesta amatpersonu norādījumiem;3) sadarbībā ar Pārtikas un veterināro dienestu pastiprināti kontrolēt transportlīdzekļus rīkojuma Nr.322 1.punktā minētajā teritorijā, lai veiktu mājas cūku, mežacūku un to produktu pārvadājumu pārbaudes.Savukārt saskaņā ar rīkojuma Nr.322 5.1punktu Valsts robežsardzei ir pienākums pēc Valsts policijas pieprasījuma sniegt atbalstu Valsts policijai rīkojuma Nr.322 5.1. un 5.3.apakšpunktā minēto uzdevumu izpildē. Rīkojuma Nr.322 6.punkts nosaka, ka Valsts ugunsdzēsības un glābšanas dienestam ir pienākums nodrošināt dzīvnieku līķu sadedzināšanas uzraudzību un sniegt nepieciešamo atbalstu.Pamatojoties uz saņemto informāciju no Pārtikas un veterinārā dienesta par to, ka nepieciešams nodrošināt policijas ekipāžu patrulēšanu karantīnas laikā, Valsts policija organizēja un izvietoja stacionāros posteņus vairāku novadu pagastos.Savukārt Valsts robežsardze dzīvnieku izcelsmes produktu kontroli nodrošina Pededzes robežšķērsošanas vietā uz robežas ar Krievijas Federāciju, Kaplavas un Meikšānu robežšķērsošanas vietās ar Baltkrievijas Republiku. Saskaņā ar 2010.gada 27.jūlija Ministru kabineta noteikumiem Nr.704 “Noteikumi par robežšķērsošanas vietām un tajās veicamajām pārbaudēm” minētajās robežšķērsošanas vietās dienesta pienākumus veic tikai Valsts robežsardze, nodrošinot visas ar valsts robežas šķērsošanu noteiktās pārbaudes procedūras. Atbilstoši Veterinārmedicīnas likuma 52.panta prasībām kopš 2012.gada Valsts robežsardzei tika noteikta papildus funkcija - dzīvnieku izcelsmes produktu kontrole. Minētās funkcijas nodrošināšanai atbilstoši Eiropas Savienības normatīvajos aktos noteiktajām prasībām attiecībā uz dzīvnieku izcelsmes produktu kontroli 2013.gadā tika piešķirti papildus finanšu līdzekļi aprīkojuma iegādei, degvielai un jaunu amata vietu izveidei (virsstundu apmaksai līdz brīdim, kamēr netiek ieviestas jaunas amata vietas).Ar Ministru kabineta 2014.gada 11.februāra rīkojumu Nr.57 „Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” Iekšlietu ministrijai (Valsts robežsardzei) 2014.gadam tika piešķirti 52 686 *euro* Āfrikas cūku mēra profilakses pasākumu īstenošanai Latvijas ārējās robežas robežkontroles punktos un pierobežas joslas/pierobežas rajonos.Vīrusa pastiprinātas izplatīšanās rezultātā Valsts robežsardze, pamatojoties uz rīkojuma Nr.322 5.1punktu, Valsts policijas 28.07.2014. vēstuli Nr.20/19881 „Par atbalsta sniegšanu”, kā arī Pārtikas veterinārā dienesta 27.08.2014. vēstuli Nr.PVD01.1-13/14/1955 „Par posteņu izvietošanu”, palielināja transportlīdzekļu un personāla noslodzi robežkontroles funkciju, mājas cūku, mežacūku un to produktu pārvadājumu kontroles nodrošināšanai saskaņā ar Pārtikas un veterinārā dienesta norādījumiem Robežnieku, Piedrujas, Silenes, Šķaunes robežšķērsošanas vietā un Silenes I kategorijas robežkontroles punktā, kā arī Kaplavas, Bērziņu, Robežnieku un Piedrujas pagastos, sniedzot atbalstu izņemto vai labprātīgi nodoto dzīvnieku izcelsmes produktu nogādāšanai uz tuvākajām iznīcināšanas vietām. Sakarā ar to ir pieaugusi transportlīdzekļu nolietojuma pakāpe, autotransporta remontu izdevumi, degvielas izmaksas un amatpersonu nostrādāto virsstundu un nakts stundu skaits.Rīkojuma Nr.322 11.punkts paredz, ka Āfrikas cūku mēra apkarošanas pasākumu laikā faktiski veiktie izdevumi rīkojumā Nr.322 minētajām institūcijām un pašvaldībām tiek segti no valsts budžeta programmas 02.00.00 “Līdzekļi neparedzētiem gadījumiem”. Dots uzdevums ministrijām normatīvajos aktos noteiktajā kārtībā sagatavot un iesniegt Ministru kabinetā ar Finanšu ministriju saskaņotu tiesību akta projektu par līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski veikto izdevumu apmēram.Pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu – līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem.Ar Ministru kabineta 2014.gada 22.oktobra rīkojumu Nr.595 „Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” Iekšlietu ministrijai (Valsts policijai un Valsts robežsardzei) 2014.gadam tika piešķirti 64 567 *euro*, lai segtu izdevumus saistībā ar Āfrikas cūku mēra apkarošanas pasākumu īstenošanu (par laika periodu no 2014.gada 1.jūnija līdz 2014.gada 31.augustam).Par laika periodu no 2014.gada 1.septembra līdz 2014.gada 27.oktobrim Valsts ugunsdzēsības un glābšanas dienests 2014.gada 27.oktobrī ir sniedzis informāciju, ka Valsts ugunsdzēsības un glābšanas dienesta faktiskie izdevumi saistībā ar veiktajiem pasākumiem Āfrikas cūku mēra izplatīšanās ierobežošanai ir nelieli un tiek segti no budžeta programmas 07.00.00 “Ugunsdrošība, glābšana un civilā aizsardzība”, un papildu finanšu līdzekļi no budžeta programmas “Līdzekļi neparedzētiem gadījumiem” nav nepieciešami.Savukārt, Valsts policijai un Valsts robežsardzei, veicot rīkojumā Nr.322 noteiktos Āfrikas cūku mēra apkarošanas pasākumus, ir nepieciešams piešķirt papildu finanšu līdzekļus, lai segtu faktiski veiktos izdevumus (par laika periodu no 2014.gada 1.septembra līdz 2014.gada 27.oktobrim). Sakarā ar to Iekšlietu ministrija ir sagatavojusi rīkojuma projektu, kas paredz piešķirt finanšu līdzekļus no valsts budžeta programmas 02.00.00 „Līdzekļi neparedzētiem gadījumiem” Iekšlietu ministrijai (Valsts policijai un Valsts robežsardzei) 78 736 *euro*, lai segtu izdevumus saistībā ar Āfrikas cūku mēra apkarošanas pasākumu īstenošanu, tai skaitā:1. Valsts policijai – 10 453 *euro*;2. Valsts robežsardzei – 68 283 *euro*.Piešķirtie finanšu līdzekļi tiks izlietoti, lai segtu izdevumus par laika periodu no 2014.gada 1.septembra līdz 2014.gada 27.oktobrim.  |
| 3. | Projekta izstrādē iesaistītās institūcijas | Iekšlietu ministrija, Valsts policija, Valsts robežsardze, Valsts ugunsdzēsības un glābšanas dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums tiešā veidā ietekmē:* Valsts policijas un Valsts robežsardzes amatpersonas ar speciālo dienesta pakāpi, kuras veic Āfrikas cūku mēra apkarošanas pasākumus;
* sabiedrības veselību, apkarojot Āfrikas cūku mēra izplatīšanos.
 |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2014.gadu | izmaiņas, salīdzinot ar kārtējo 2014.gadu | izmaiņas, salīdzinot ar kārtējo 2014.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | + 78 736 | 0 | 0 | 0 |
| 2.1. valsts pamatbudžets | 0 | + 78 736 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | - 78 736 | 0 | 0 | 0 |
| 3.1. valsts pamatbudžets | 0 | - 78 736 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 78 736 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | **I. Valsts policija**Izdevumi, kas radušies no 2014.gada 1.septembra līdz 2014.gada 27.oktobrim sakarā ar samaksu par virsstundām un nakts stundām, nodrošināti budžeta apakšprogrammas 06.01.00. “Valsts policija” piešķirto finanšu līdzekļu ietvaros.Rīkojuma projekts paredz piešķirt finansējumu Iekšlietu ministrijai (Valsts policijai), lai segtu izdevumus par degvielas iegādi, kuri radušies, īstenojot pasākumus Āfrikas cūku mēra izplatības ierobežošanai, no 2014.gada 1.septembra līdz 2014.gada 27.oktobrim, 10 453 *euro* apmērā (EKK 2322 “Degviela”).**II. Valsts robežsardze**Valsts robežsardzei Āfrikas cūku mēra izplatības ierobežošanas pasākumu īstenošanas procesā par laika periodu no 2014.gada 1.septembra līdz 2014.gada 27.oktobrim radušies papildu izdevumi 68 283 *euro* apmērā, tai skaitā: EKK 1000 „Atlīdzība” – 64 748 *euro*;EKK 2000 „Preces un pakalpojumi” – 3 535 *euro*.Vienlaikus norādām, ka pamatojoties uz Ministru kabineta 2014.gada 22.oktobra rīkojumu Nr.595 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” Valsts robežsardzei tika piešķirti 54 657 *euro*, lai segtu izdevumus saistībā ar Āfrikas cūku mēra apkarošanas pasākumu īstenošanu (par laika periodu no 2014.gada 1.jūnija līdz 2014.gada 31.augustam). Valsts robežsardze 2014.gada 11.novembra vēstulē Nr.23.1-6/3405 ir norādījusi, ka Valsts robežsardzē tika veikta atkārtota iekšējā pārbaude par šā gada jūliju un augustu, kurā konstatēts, ka 70 virsstundas (par summu EKK 1000 “Atlīdzība” – 767,20 *euro*, tai skaitā, EKK 1100 “Atalgojums” – 620,76 *euro*) nav attiecināmas uz pasākuma Āfrikas cūku mēra izplatīšanās ierobežošanu atbilstoši Valsts robežsardzes iepriekš sniegtajai informācijai. Ņemot vērā iepriekš minēto, Valsts robežsardzes izdevumi saistībā ar Āfrikas cūku mēra izplatības ierobežošanas pasākumu īstenošanu, kas aprēķināti par laika periodu no 2014.gada 1.septembra līdz 2014.gada 27.oktobrim ir samazināmi par 767,20 *euro*. Līdz ar to iepriekš piešķirtie līdzekļi 767,20 *euro* apmērā tiks izlietoti, lai segtu izdevumus saistībā ar Āfrikas cūku mēra izplatības ierobežošanas pasākumu īstenošanu, kas aprēķināti par laika periodu no 2014.gada 1.septembra līdz 2014.gada 27.oktobrim.Detalizēts aprēķins pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma Nr.322 11.punkts paredz, ka Āfrikas cūku mēra apkarošanas pasākumu laikā faktiski veiktie izdevumi rīkojumā Nr.322 minētajām institūcijām un pašvaldībām tiek segti no valsts budžeta programmas 02.00.00 “Līdzekļi neparedzētiem gadījumiem”. Dots uzdevums ministrijām normatīvajos aktos noteiktajā kārtībā sagatavot un iesniegt Ministru kabinetā ar Finanšu ministriju saskaņotu tiesību akta projektu par līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski veikto izdevumu apmēram.Izdevumi pa pasākumiem un izdevumu klasifikācijas kodiem var tikt precizēti atbilstoši faktiskajai situācijai. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, Valsts robežsardze. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunas funkcijas un uzdevumi netiek radīti. Institūcijai pieejamos cilvēkresursus neietekmē.Jaunas institūcijas netiks veidotas. Esošo institūciju likvidācija vai reorganizācija nav plānota. |
| 3. | Cita informācija | Nav. |

Anotācijas IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāra

pienākumu izpildītāja \_\_\_\_\_\_\_­\_\_\_\_\_\_\_\_\_\_\_\_ I.Aire

21.11.2014 11:24

1750

S.Frolova, 67219607,

santa.frolova@iem.gov.lv

J.Paškeviča, 67829354,

jana.paskevica@vp.gov.lv

I.Dzene, 67075548

ilze.dzene@vp.gov.lv

R.Ābele, 670756742,

raivis.abele@rs.gov.lv